FOOLING AROUND oduševio akcijom THINK PAWSITIVE koja rastapa srca svih ljubitelja životinja

*Ovih blagdana Samsung Hrvatska i Pet Centar Hrvatska vas pozivaju na Fooling Around na Oleander terasi hotela Esplanade gdje vas očekuje Galaxy Studio za pomoć Udruzi Šapica, ujedno i dirljivo slavlje ljubavi i dobrote, ali i predivne uspomene za cijeli život.*

Akcija Think Pawsitive u Galaxy Studiu održala se prvi put u subotu 7. prosinca i odmah oduševila baš sve posjetitelje: podjednako i djecu i odrasle, ali i njihove ljubimce. Svi su uživali u neprocjenjivim trenucima koje je kamera pametnog telefona Samsung Galaxy S24 Ultra vješto bilježila, te za prigodnu donaciju Udruzi Šapica na dar dobili poslasticu za svog ljubimca kao i vrhunski stiliziranu fotografiju.

I vi možete biti dio ovog divnog slavlja dobrote i darivanja, dovoljno je svratiti na Fooling Around u određenim terminima i datumima koje ćemo navesti ispod članka, a tamo će vas dočekati prekrasno uređen Galaxy Studio pop-up spreman pretvoriti vašeg ljubimca u zvijezdu ovih blagdana. Idiličan foto studio, brojni rekviziti i poslastice za ljubimce samo su dio prelijepe akcije u kojoj možete učiniti dobro djelo i napuštenim ljubimcima o kojima brine Udruga Šapica uljepšati blagdane. Sve što trebate je na licu mjesta skenirati QR kod i po vlastitim mogućnostima donirati sredstva, a zauzvrat ćete sa sobom ponijeti isprintanu fotografiju svog četveronožnog prijatelja i predivnu uspomenu na ljubav i radost koju vam pruža.

Za svaku donaciju vaš će ljubimac na dar dobiti i poslasticu Pet Centra jer i naši krzneni prijatelji zaslužuju blagdansku čaroliju. Usto Pet Centar će Šapici donirati 500 kilograma hrane kako bi olakšali ove zimske dane životinjama koje još uvijek čekaju svoj dom i ljude koji će ih voljeti zauvijek.

Svaki čin dobrote uljepšava svijet, stoga pridružite se ovoj divnoj akciji, doživite radost darivanja i pomozite Šapici u njihovoj misiji ljubavi i dobrote.

THINK PAWSITIVE Galaxy Studio nadolazeći termini su:

**21/12, 28/12** od12:00 - 14:00 sati

**13/12, 20/12, 27/12** od 17:00 - 20:00 sati

**14/12** od 12:00 - 14:00 sati